Verrassing! Monopoly-bord skuil onder tapyt(Foto: Yamaha234/Reddit) ŉ Egpaar was verbaas toe hulle onlangs ŉ ou mat opgelig en op ŉ reusagtige Monopoly-bord op die vloer afgekom het. Die bord bevat die gewone kans-boksies, ŉ tronk, die gemeenskapskas, spoorwegstasies en klassieke bestemmings van die Amerikaanse weergawe van die bord, soos Connecticut Avenue en Vermont Avenue. ŉ Reddit-gebruiker, Yamaha243, het die foto op sosiale media gedeel en gesê: “My skoonouers het op ŉ yslike Monopoly-bord afgekom toe hulle die mat uitgeruk het.” Die gewilde bordspeletjie, waarvan die konsep in 1903 deur Lizzie Magie geskep is, is deur vorige eienaars, vermoedelik ŉ paar dekades gelede, op die vloer geverf. Een gebruiker het in die kommentaar laat weet dit was in 1950’s baie gewild om speletjiesborde op jou keldervloer te verf of só te laat teël. Die man wat die foto gedeel het, het laat weet dat hy sy skoonouers nou sal probeer oorreed om die bord slegs met epoksihars te bedek. While tearing up their carpet, my in-laws found a giant monopoly board from pics